سکھر: بنجائی وزیر آبی وسیلہ سید خورشید احمد شاہ تون صوبہ بلوچستان آن بروک آ ڈل داڑے اوڑدہی کرے۔ ڈل اٹی اسپیکر بلوچستان اسمبلی، سیکرٹری ایری گیشن بلوچستان، سیکرٹری ایری گیشن سندھ و ایلوفک اوار ئسر۔ اوڑدہی ٹی بلوچستان ءِ مون تروک دیر انا ویل آتیا گپ وتران کننگا۔ اوڑدہی آن پد بنجائی وزیر سید خورشید احمد شاہ میڈیا تون گپ وتران کرسا پارے کہ بلوچستان آن بروک آ ڈل انا گڑتی تے بنگونن و اوفتے ایسر کننگ نا کوشست کننگک۔ خورشید شاہ پارے کہ بلوچستان ءِ دیر انا ویل مون تروک ءِ۔ داوار بھلو سال اسے آن پد تربیلا ڈیم انا اسپیل وے تے ملنگانے۔ ربیع نا فصل اکن ہم دیر دستیاب ءِ۔ خورشید شاہ ایلو ملکی ویل آتیا ہم ہیت کرے۔ اوپاریکہ ساڑی حکومت تینا آئینی مد ءِ پورو کیک۔ مد پورو مننگ آن پد نگران سیٹ اپ بریک۔
(اے پی پی)
